| Lesmas de marNudibranquios*Nudibranchia* |
| --- |
| *Janolus fuscus* |
| Clasificación científica |
| 

|  |  |
| --- | --- |
| Reino: | Animalia |
| Subreino: | Metazoa |
| Filo: | Mollusca |
| Clase: | Gastropoda |
| Subclase: | Heterobranchia |
| Infraclase: | Euthyneura |
| Superorde: | Nudipleura |
| Orde: | **Nudibranchia**Cuvier, 1817 |

 |
| Subordes |
| *Véxase o texto* |

Co nome vulgar de **lesma de mar** denomínase os moluscos gasterópodos da subclase dos heterobranquios, infraclase dos eutineuros e superorde dos nudipleuros.

Son gasterópodos mariños de corpo brando que perden as súas cunchas despois do seu estadio larvario. Destacan polas súas cores, a miúdo extraordinarias, e as súas formas rechamantes.

Actualmente recoñécense unhas 3 000 especies de nudibranquios.

Taxonomía
---------

### Descrición

A orde foi descrita en 1817 polo naturalista francés Georges Cuvier, na súa obra *Mémoires pour servir à l'histoire et à l'anatomie des mollusques*.

### Etimoloxía

O nome científico *Nudibranchia* está formado pola unión dos elemento *Nudi*- e -*branchia*. O primeiro é o xenitivo (como manda a norma) do adxectivo latino *nūdus, -a, -um*, "espido", e o segundo deriva do substantivo do grego antigo βράγχια *bránchia*, "branquia". Literalmente, "os de branquias espidas".

### Subordes

A orde comprende soamente dúas subordes:

* Cladobranquios (*Cladobranchia*)
* Dorídinos (*Doridina*)

Características
---------------

Caracterízanse por teren o corpo, de simetría bilateral, non segmentado, cunha cavidade ou celoma no seu interior onde se sitúan os órganos, unha cabeza diferenciada con órganos sensoriais e un pé musculoso na parte ventral, que serve de medio de locomoción. 

Non teñen cuncha nin opérculo, e a súa variada e rechamante coloración alerta da súa gran toxicidade. Porén, algunas especies teñen o corpo transparente e a capacidade para emitiren luz. 

As especies máis grandes poden alcanzar os 40 cm. Respiran por branquias que teñen distintas formas e localízanse en distintas zonas do corpo. Posúen dous órganos sensoriais, a xeito de cornos, moi coloreados, situados na cabeza, denominados rinóforos.

En Galicia
----------

Os investigadores do Grupo do Estudo do Medio Mariño de Galicia (GEMM) crían que a lesma de mar que atoparan na ría de Arousa era unha especie xa descrita (*Tritonia hombergii*), que se pode encontrar en augas máis ao norte. Porén, decidiron estudala polo miúdo, e acabaron descubrindo que estaban ante unha nova especie de lesma de mar, non descrita até agora. E ademais trátase dunha das de maior tamaño do planeta entre os seus parentes da orde, con case 20 cm, polo que o GEMM cualificouaa como "xigante". É a *Marionia gemmi*, así bautizada na honra do GEMM, que ademais destaca pola súa capacidade para desprazarse nadando grazas ás contraccións que pode facer o seu corpo, un trazo que lle permite moverse pola columna de auga e arrastrarse coa corrente lonxe dos perigos potenciais.

*Marionia gemmi* é unha especie moi próxima a *M. blainvillea*, da que se diferencia polo seu maior tamaño (até 20 cm contra 6 cm) e a cor, basicamente crema con manchas vermellas e brancas dispersas. *M. gemmi* nunca ten as raias dorsais vermellas ou alaranxadas brillantes e as poucas raias transversais esbrancuxadas que ten *M. blainvillea*. Os seus rinóforos son totalmente beixes.

Galería
-------

* Tritoniopsis elegans*Tritoniopsis elegans*
* Nembrotha cristata*Nembrotha cristata*
* Triopha catalinae*Triopha catalinae*
* Chromodoris annae*Chromodoris annae*
* Chromodoris dianae*Chromodoris dianae*
* Nembrotha chamberlaini*Nembrotha chamberlaini*
* Glossodoris atromarginata*Glossodoris atromarginata*
* Felimare picta*Felimare picta*
* Flabellina affinis*Flabellina affinis*
* Goniobranchus kuniei*Goniobranchus kuniei*

Notas
-----

1. 1 2  Atopada en Arousa unha lesma de mar "xigante" en *gciencia.com*.
2. 1 2  Nudibranchia, Cuvier, 1817 no WoRMS. Consultado o 17 de agosto de 2021.
3. ↑  Thompson, T. E. (2009): "Feeding in nudibranch larvae". *Journal of the Marine Biological Association of the United Kingdom* **38** (2): 239–248.
4. ↑  Ocean Portal (2017): "A Collage of Nudibranch Colors". Smithsonian National Museum of Natural History. Consultado o 17 de agosto de 2021.
5. ↑  Nudibranchia no *Merriam Websters Dictionary*.
6. ↑  *Marionia gemmii* Almón, Pérez & Caballer, 2018 no WoRMS.
7. ↑  Marionia en Doris *(en francés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lesma de mar*** |

|  |  |
| --- | --- |
|  | Wikispecies posúe unha páxina sobre:  ***Lesma de mar*** |

### Bibliografía

* Almón, B. Pérez, J. & Caballer, M. (2018): "Expect the unexpected: a new large species of *Marionia* (Heterobranchia: Nudibranchia: Tritoniidae) from western Europe". *Invertebrate Systematics* **32** (4): 892-908.
* Coleman, Neville (2008): *Nudibranchs Encyclopedia: Catalogue of Asia/Indo-Pacific Sea Slugs*. Neville Coleman's Underwater Geographic. ISBN 0-9473-2541-7.
* Thompson, T. E. (1976): *Biology of opisthobranch molluscs* Vol. 1. Ray Society, nº 151. ISBN 978-0-9038-7404-5.
* Thompson, T. E. & G. H. Brown (1984): *Biology of opisthobranch molluscs* Vol. 2. Ray Society, nº 156. ISBN 978-0-9038-7418-2.

### Outros artigos

* Heterobranquios
* Opistobranquios
* Lista de gasterópodos de Galicia

|  |  |
| --- | --- |
| Control de autoridades | 
* Wd: Q733595
* BRE: 2367715
* EBID: ID
* LCCN: sh85093172
* MAG: 2777626736
* NKC: ph332173

 |

|  |  |
| --- | --- |
| Identificadores taxonómicos | 
* ADW: Nudibranchia
* Dyntaxa: 3000128
* EOL: 46449083
* Fossilworks: 61455
* GBIF: 980
* iNaturalist: 47113
* IRMNG: 11926
* ITIS: 78156
* NBN: NHMSYS0021056110
* NCBI: 70849
* Plazi: ID
* Soortenregister: 177500
* uBio: 425105
* WoRMS: 1762

 |